روسیه, اوروپا بیرلیگی نینگ تحریم بیلن علاقه لی قراری گه قرشی تدبیر آلیش حقی گه ایگه ایکن لیگی نی بیلدیردی.
روسیه تشقی ایشلر وزیرلیگی تامانیدن, اوروپا بیرلیگی نینگ, سابق روس جاسوسی سرگی سکریپل و قیزی نینگ زهرله نیشی بیلن علاقه لی اوشبو اولکه گه قره تیلگن تحریم قراری توغریسیده بیانات بیریلدی.
بیاناتده, انگلستان حکومتی نینگ, سکریپل حادثه سیدن فایده له نیب برکسیت (اوروپا بیرلیگی دن اجره لیش) آجنداسی نی اوزگرتیش گه حرکت قیلیاتگن لیگی ادعا قیلیندی.
عینی دمده بیاناتده, اوشبو تحریم لرنینگ روسیه وطنداش لری گه قرشی تطبیق قیلینیش گه حرکت قیلینیاتگن لیگی معلوم قیلینرایکن, روسیه نینگ اوروپا بیرلیگی نینگ تحریم لری گه قرشی تدبیر آلیش حقی گه ایگه ایکن لیگی بیلدیریلدی.
اوروپا بیرلیگی, کیمیاوی قورال لردن فایده له نیش بوییچه رولی بولگن سوریه علمی فعالیت لر و تحقیقات لر مرکزی بیلن روسیه حربی استخبارات مسئول لری داخل 9 کیشی گه قرشی تحریم تطبیق قیلینیشی گه قرار قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
